Juan Luís Vives

Juan Luís Vives (* 6. marec 1492, Valencia, Španielsko – † 6. máj 1540, Bruggy, Belgicko) bol španielsky filozof, historik, právnik, filológ, pedagóg, a teológ, predstaviteľ humanizmu. Pôsobil ako profesor v Leuvene a Oxforde.

Vives bol odporca scholastiky a Aristotela, autoritárstva a neplodnej špekulácie.

Bol pôvodom zo židovskej rodiny, ktorá prestúpila ku katolicizmu. Väčšinu svojho života strávil mimo Španielska.

Študoval v Paríži a Leuvene, kde sa spriatelil s Erazmom Rotterdamským.

Vives kritizuje tradičný spôsob pestovania vied, žiada, aby sa filozofia obrátila bezprostredne k prírode, snaží sa vypracovať účinnejšiu metódu poznania opierajúcu sa o skúsenosť.

Ani o duši nemožno špekulovať, ale treba skúmať skutočné duševné procesy: netreba sa pýtať, čo duša je, ale aké má vlastnosti a ako pôsobí; preto Vivesa pokladajú za priekopníka empirickej psychológie.

 Iné projekty 

 Externé odkazy 


Kategória:Španielski filozofi
Kategória:Osobnosti z Valencie